Violonĉelo

Violonĉelo estas korda muzika instrumento, multe pli granda ol la violono kaj aldviolono. Ĝi estas tipe unu el la instrumentoj en normala orkestro.
dekstra|300ra|Violonĉelo
Oni uzas arĉon por ludi violonĉelon. Aŭ oni pinĉas la kvar kordojn por ludi ĝin. La kordojn oni kutime agordas en perfektaj kvintoj okto pli malalta ol la aldviolono: de malalto al alto, C2, G2, D3 kaj A3.

Violonĉelo estas pli granda ol aldviolono kaj malpli granda ol kontrabaso.http://stringedinstrumentdatabase.aornis.com/datumbazo/ Datumbazo de kordinstrumentoj.

La violonĉelo estis kreita aplikante la formon de la violono al la malnova gambovjolo (aldviolono da gamba). La plej malnovaj konservitaj specimenoj devenas el la fino de la 16-a jarcento, faritaj de la familio Amati
eta|297x297ra|Alexandra Lawn de Ra Ra Riot ludanta la elektran violonĉelon, kiu estas variaĵo kiu uzas elektronikan plifortigon por ludi.
En la tradicia orkestra aranĝo, la violonĉeloj sidas al la dekstra mano de la direktisto , kun la kontrabasoj malantaŭ ili. Klasika muziko estas ĉefe ludata per violonĉelo, sed ankaŭ en pop- kaj rok-muziko (kiel ekzemple la ensemblo 2Cellos) oni foje trovas violonĉelon. La violonĉelo ofte ludas akompanan rolon. La ​​violonĉelo ankaŭ estis modifita por hinda klasika muziko fare de Nancy Lesh kaj Saskia Rao-de Haas.

La fina aserto de la violonĉelo kiel unu el la ĉefaj instrumentoj en muziko okazis en la 20-a jarcento per la klopodoj de la elstara muzikisto Pablo Casals.

 Komponistoj 
La plej gravaj violonĉelkomponistoj estis: Johann Sebastian Bach, Antonio Vivaldi, Luigi Boccherini, Joseph Haydn , Antonin Dvorak, Robert Schumann, Adrien-François Servais.

 Konataj komponaĵoj por violonĉelo 
 La violonĉelo-serio de Johann Sebastian Bach
 La violonĉelkonĉertoj de Joseph Haydn
 La violonĉelkonĉerto de Robert Schumann
 Violonĉelokonĉerto de Antonín Dvořák
 "La Cigno" de Camille Saint-Saëns (el la verko Karnavalo de Bestoj ) kaj la violonĉelkonĉerto en a-minora
 La Adaĝo de Max Bruch por violonĉelo kaj orkestro "Kol Nidrei"
 Violonĉelokonĉerto de Edward Elgar
 La triobla konĉerto de Ludwig van Beethoven por violono, violonĉelo, piano kaj orkestro
 La duobla konĉerto por violono, violonĉelo kaj orkestro de Johannes Brahms
 "Rococo Variations" por violonĉelo kaj orkestro de Pjotr ​​Ĉajkovskij

 Referencoj 

 Vidu ankaŭ 

Filmo 'La nuda violonĉelo'

 Eksteraj ligiloj 
(angla) Interreta Violonĉela Societo

(video) 2Cellos, YouTube


Kategorio:Muzikaj instrumentoj
Kategorio:Kordinstrumentoj